Ideutvikling+og+utforsking

= Idéutvikling og utforsking av materialer og former:  =

Underveis i høstens studie på nettbasert kunst og håndverk ved høgskolen i Oslo og Akershus har jeg fått eksperimentere med ulike materialer og ulike håndverksteknikker. Den siste studieuken ble vi presentert for techstiler (elektronikk i tekstil), noe jeg ble veldig nysgjerrig på å utforske videre.

Da vi hadde workshopen klipte jeg ut en sommerfugl og blomster fra et stoff jeg hadde med, sydde de sammen på rekke slik at det hele kunne bli et armbånd.

Deretter prøvde jeg meg fram med en liten hvit diodelyspære for å bestemme hvor på sommerfuglen jeg skulle feste den. Jeg valgte også at motstanden skulle synes på fremsiden som en del av sommerfuglen. Så sydde jeg diodelyspære, motstand og batterilomme sammen i riktig rekkefølge med en strømførende tråd. Jeg ønsket at trykknappene som fester hele armbåndet på armen skulle være av/på knapp for lyset og festet den strømførende tråden også i knappene.



Etter å ha festet sammen hele den elektiske kretsen fullførte jeg hele armbåndet ved å legge inn et lite batteri i batterilommen. Det var veldig spennende å se om den ville virke eller ei... Det gjorde det!

Utprøving av blondemotiv:
Etter å ha gjennomgått workshopen visste jeg at jeg hadde lyst til å jobbe videre med dette med tanke på min eksamensbesvarelse. Hjemme fant jeg to julebrikker jeg egentlig hadde tenkt å levere til Fretex, men blondemønstrene var så fine at de ønsket jeg å utforske litt. Jeg dro også til Clas Ohlson og kjøpte inn alt som trengs til å lage det elektiske.



Jeg klippet bort alt som hadde med jul og rødfarge å gjøre, og klippet de ulike blondemønstrene fra hverandre.

Deretter begynte jeg å utforkse blondene. Med inspirasjon fra mønsterbygging og bruk av lim og ulike måter å avstive tekstil på som vi har jobbet med på ulike worshops gjennom studiet i høst, ønsket jeg å bygge mitt eget mønster ut fra en av "grunnblondemønstrene" og slik lage en form som kunne passe til et armbånd eller en dekorasjon på et annet plagg. Jeg strøk på ett eller flere lag vliselin bak blondemønstrene og bygde de på hverandre.



Jeg blir veldig fasinert av å bruke de originale formene i stoffene jeg klipper ut fra. Jeg kan gjerne dele opp og sette sammen på nytt, men i utgangspunktet bruke det mønsteret som er i stoffet.

Blondene sydde jeg sammen for hånd med hvit tråd slik at sømmen ikke skulle synes.

Jeg prøvde å kombinere de organiske formene med det mer strenge formene i stjernene med svart vliselin bak.

Etter å ha utforsket blondene en del, bestemte jeg meg for en med to stjerner sentrert i midten av armbåndet. Det hele satte jeg sammen til et armbånd med lys i den ene stjernen og motstanden i den andre stjernen. Også denne gangen brukte jeg trykknapp som av/på-knapp til lyset.



Videre utforsking av lue med blondemønster:
Jeg fortsatte ideene mine om å bruke blondeelektronikken min som dekorelement på et plagg av noe slag. Diodelys kan hjelpe til med å gjøre et menneske synlig i mørket, også utover bruken av refleks. Jeg hadde lyst til å lage en lue med lys i og fant fram noen ulike luene jeg har laget i tillegg til en annen lue som inspirasjon. Etter en del søk på internett kom jeg fram til denne bloggen med masse inspirasjon.

Jeg bestemte meg for å jobbe videre med den grønne, hvite og blå luen. Og brukte denne som en modell og tegnet videre.



For å øve meg på elektronikkdelen tok jeg det avklipte julemønsteret og monterne på diodelus i flammen på stearinlyset, bruke motsanden som beltespenne på nissen og strømledende tråd i skjegget. Festet bildet på en liten pose jeg har laget i forbindelse med et arbeidskrav om ”fra flate til volum” tidligere i høst. Og vips – fikk jeg en julepose til årets julekort..



Jeg tenker at det er ulike måter å bruke diodelys på. De kan fremheve noe selvfølgelig i et bilde (som i stearinlyset på nissebildet) eller som en del av et motiv i for eksempel en dekorasjon (som på sommerfuglarmbåndene mine). Diodelysene kan ha en funksjon i seg selv som opplysende element på et plagg som skal brukes ute i mørket (som på luen jeg tenker å lage som besvarelse på denne oppgaven). På nissebildet bruker jeg diodelys til å fremheve et lysende lys, mens på sommerfuglen blir lyset og motstanden brukt som fargeelementer i en ellers svart-hvit gjenstand.